ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ସାବଧାନତା, ଆବଦ୍ଧାଞ୍ଚଳ ପରିଚାଳନା ଓ ନିରୀକ୍ଷଣ ନେଇ ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟର ମାର୍ଗଦର୍ଶିକା
● ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକ କଡାକଡି ଭାବେ ଏହାକୁ ପାଳନ କରିବେ; କୋଭିଡ ଓ ଅନ୍ୟାନ୍ୟ କାର୍ଯ୍ୟକଳାପକୁ ନେଇ ଏସଓପି ଜାରି; ଜନଗହଳି ରୋକିବାକୁ ସାବଧାନତା ଅବଲମ୍ବନ କରିବାକୁ ନିର୍ଦ୍ଦେଶ
ସାବଧାନତା, ଆବଦ୍ଧାଞ୍ଚଳ ପରିଚାଳନା ଓ ତଦାରଖ ବ୍ୟବସ୍ଥା ପାଇଁ ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ  ମାର୍ଗଦର୍ଶିକା ଜାରି କରିଛି । ଏହି କଟକଣା ଡିସେମ୍ବର ପହିଲାରୁ ମାସ ଶେଷ ପର୍ଯ୍ୟନ୍ତ ଲାଗୁ ହେବ ।
କୋଭିଡ-19 ପରିଚାଳନା କାଳରେ ଦେଶରେ ନିଆଯାଇଥିବା ଆଖିଦୃଶିଆ ପଦକ୍ଷେପ ଯୋଗୁଁ ସକ୍ରିୟ ରୋଗୀଙ୍କ ସଂଖ୍ୟା ଯେପରି ହ୍ରାସ କରାଯାଇଛି ତଥା ଯେଉଁ ସଫଳତା ହାସଲ ହୋଇଛି ତାହାକୁ ବଳବତ୍ତର ରଖିବା ପାଇଁ ଏହି ମାର୍ଗଦର୍ଶିକାରେ ଗୁରୁତ୍ଵାରୋପ କରାଯାଇଛି । ତା’ଛଡା ପର୍ବ ପର୍ବାଣୀ ଯୋଗୁଁ କେତେକ ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ସକ୍ରିୟ ମାମଲା ବୃଦ୍ଧି ପରିପ୍ରେକ୍ଷୀରେ କେତେକ ବିଷୟ ଉପରେ ଅଧିକ ଗୁରୁତ୍ଵାରୋପ କରାଯାଇଛି । ଏଥିରେ ସାବଧାନତା ଅବଲମ୍ବନ, ଆବଦ୍ଧାଞ୍ଚଳ ପରିଚାଳନାର ନିୟମଗୁଡିକୁ କଡାକଡି ପାଳନ, ନିରୀକ୍ଷଣ ଇତ୍ୟାଦି ନେଇ ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ ପକ୍ଷରୁ ଜାରି କରାଯାଇଥିବା ଏସଓପି ଉପରେ ଧ୍ୟାନ କେନ୍ଦ୍ରିତ କରିବା ନେଇ ଗୁରୁତ୍ଵାରୋପ କରାଯାଇଛି । ସ୍ଥାନୀୟ ଜିଲ୍ଲା ପ୍ରଶାସନ, ପୁଲିସ ଏବଂ ପୌରାଞ୍ଚଳ କର୍ତ୍ତୃପକ୍ଷ ଜାରି କରାଯାଇଥିବା ମାର୍ଗଦର୍ଶିକାଗୁଡିକୁ କଡାକଡି ଭାବେ ପାଳନ କରିବେ । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକ ପରିସ୍ଥିତିର ଆକଳନ ସଂକ୍ରମଣ ନବ୍ୟାପିବା ପାଇଁ ସ୍ଥାନୀୟ କଟକଣା ଜାରି କରି ପାରିବେ ।
ତଦାରଖ ଓ ଆବଦ୍ଧାଞ୍ଚଳ ପରିଚାଳନା
- ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକ ଜିଲ୍ଲା କର୍ତ୍ତୃପକ୍ଷଙ୍କ ଦ୍ଵାରା ଏହାର ସୀମା ନିର୍ଦ୍ଧାରଣକୁ ସୁନିଶ୍ଚିତ କରିବେ । କେନ୍ଦ୍ର ସ୍ଵରାଷ୍ଟ୍ର ମନ୍ତ୍ରଣାଳୟ ପକ୍ଷରୁ ଜାରି କରାଯାଇଥିବା ମାର୍ଗଦର୍ଶିକା ଏଥିପାଇଁ ଅନୁସରଣ କରିବାକୁ ପଡିବ । ସମସ୍ତ ଆବଦ୍ଧାଞ୍ଚଳଗୁଡିକୁ ସମ୍ପୃକ୍ତ ଜିଲ୍ଲା କର୍ତ୍ତୃପକ୍ଷ ନିଜର ୱେବସାଇଟ ଜରିଆରେ ଦର୍ଶାଇବେ । ଏହି ତାଲିକାକୁ କେନ୍ଦ୍ର ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟକୁ ମଧ୍ୟ ଜଣାଇବାକୁ ପଡିବ ।
- ଚିହ୍ନଟ ଆବଦ୍ଧାଞ୍ଚଳରେ ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ପକ୍ଷରୁ ଜାରି କରାଯାଇଥିବା ଆବଦ୍ଧାଞ୍ଚଳ କଟକଣାଗୁଡିକୁ ନିଶ୍ଚିତ ଭାବରେ ଲାଗୁ କରିବାକୁ ପଡିବ ।
- କେବଳ ଅତ୍ୟାବଶ୍ୟକୀୟ କାର୍ଯ୍ୟକଳାପ ଆବଦ୍ଧାଞ୍ଚଳରେ ଚାଲୁ ରହିବ ।
- ଆବଦ୍ଧାଞ୍ଚଳ ଭିତରୁ ବାହାରକୁ ଯେପରି କେହି ଯାତାୟାତ ନକରନ୍ତି ସେଥିପ୍ରତି କଡା ନଜର ରଖିବାକୁ ପଡିବ । ତେବେ ଆପାତ୍ତକାଳୀନ ଓ ଅତ୍ୟାବଶ୍ୟକ ସାମଗ୍ରୀ ଯୋଗାଣ ଅବ୍ୟାହତ ରହିବ ।
- ତଦାରଖ ପାଇଁ ଗଠିତ ଦଳ ଘରକୁ ଘର ବୁଲି ପୁଙ୍ଖାନୁପୁଙ୍ଖ ପର୍ଯ୍ୟବେକ୍ଷଣ କରିବେ ।
- ପ୍ରୋଟୋକଲ ଅନୁଯାୟୀ ନମୁନା ପରୀକ୍ଷଣ କରାଯିବ ।
- ପଜିଟିଭ ଲୋକଙ୍କ ତାଲିକା କରାଯାଇ ସେମାନଙ୍କ ସଂସ୍ପର୍ଶରେ ଆସିଥିବା ବ୍ୟକ୍ତିମାନଙ୍କୁ ଠାବ କରି ଚିହ୍ନଟ କରିବା ଏବଂ 14 ଦିନ ପର୍ଯ୍ୟନ୍ତ ଏକାନ୍ତବାସରେ ରଖିବା କାର୍ଯ୍ୟ କରାଯିବ । ଶତକଡା 80 ଭାଗ ଏହିପରି ବ୍ୟକ୍ତିଙ୍କୁ 72 ଘଣ୍ଟା ମଧ୍ୟରେ ଠାବ କରିବାକୁ ପଡିବ ।
- ଖୁବ ଶୀଘ୍ର କୋଭିଡ ଆକ୍ରାନ୍ତ ରୋଗୀମାନଙ୍କୁ ଉପଚାର ସୁବିଧା ଯୋଗାଇବା ସହ ଘରୋଇ ଏକାନ୍ତବାସରେ ରହୁଥିବା ବ୍ୟକ୍ତିଙ୍କୁ ଏହାର ମାର୍ଗଦର୍ଶିକା ଅନୁସାରେ ଚିକିତ୍ସା କରିବାକୁ ପଡିବ ।
- ଯେଉଁଠି ଦରକାର ସେଠାରେ କ୍ଲିନିକାଲ ଇଣ୍ଟରଭେନସନ କରାଯିବ ।
- ଆଇଏଲଆଇ ଓ ଏସଏଆରଆଇ ମାମଲାଗୁଡିକ ସ୍ୱାସ୍ଥ୍ୟ ସୁବିଧା ଥିବା ସ୍ଥାନରେ ଚିକିତ୍ସା କରାଯିବ କିମ୍ବା ଭ୍ରାମ୍ୟମାଣ ୟୁନିଟ ବା ବଫର ଜୋନରେ ଥିବା ଜ୍ଵର କ୍ଲିନିକରେ କରାଯିବ ।
- କୋଭିଡ-19 ସଂକ୍ରାନ୍ତ ସାବଧାନତା ନେଇ ଗୋଷ୍ଠୀ ସଚେତନତା କାର୍ଯ୍ୟକ୍ରମ କରାଯିବ ।
- ସ୍ଥାନୀୟ ଜିଲ୍ଲା ପ୍ରଶାସନ, ପୁଲିସ ଏବଂ ପୌର କର୍ତ୍ତୃପକ୍ଷ ଆବଦ୍ଧାଞ୍ଚଳରେ ମାର୍ଗଦର୍ଶିକା ପାଳନ ନେଇ ଦାୟୀ ରହିବେ । ଏଥିରେ ବ୍ୟତିକ୍ରମ ଦେଖାଦେଲେ ରାଜ୍ୟ ଓ କେନ୍ଦ୍ରଶାସିତ ସରକାରମାନେ ଏହାର ପରିଚାଳନା ଦାୟିତ୍ଵରେ ଥିବା ଅଧିକାରୀମାନଙ୍କ ବିରୁଦ୍ଧରେ ଆବଶ୍ୟକ କାର୍ଯ୍ୟାନୁଷ୍ଠାନ ଗ୍ରହଣ କରିପାରିବେ ।
କୋଭିଡର ପ୍ରତିଷେଧକ ବ୍ୟବସ୍ଥା
- ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ସରକାରମାନେ କୋଭିଡ ସଂକ୍ରାନ୍ତ ପ୍ରତିଷେଧକ ବ୍ୟବସ୍ଥା ଯଥା ମାସ୍କ ପରିଧାନ, ହାତ ଧୋଇବା ଓ ସାମାଜିକ ଦୁରତ୍ଵ ପରି ନିୟମଗୁଡିକୁ କଡାକଡି ଲାଗୁ କରିବେ ।
- ମୁହଁରେ ମାସ୍କ ପିନ୍ଧିବା ବ୍ୟତିକ୍ରମ ଦେଖାଦେଲେ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକ ଜରିମାନା ନିର୍ଦ୍ଧାରଣ କରି ପ୍ରଶାସନିକ ପଦକ୍ଷେପ ନେବେ ।
- ଗହଳି ସ୍ଥାନରେ ବିଶେଷକରି ବଜାର, ସାପ୍ତାହିକ ହାଟ ଓ ସାଧାରଣ ପରିବହନ ସ୍ଥାନରେ ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ଏସଓପି ଅନୁସାରେ କାର୍ଯ୍ୟ କରିବେ ।
- କୋଭିଡ-19ର ନିୟମାବଳିକୁ ପାଳନ କରିବା ପାଇଁ ମାର୍ଗଦର୍ଶିକାଗୁଡିକ ସମଗ୍ର ଦେଶରେ ପାଳନ କରାଯିବ ।
ଏସଓପିର କଡାକଡି ଅନୁପାଳନ
ଆବଦ୍ଧାଞ୍ଚଳ ବାହାରେ ନିମ୍ନୋକ୍ତ କଟକଣାକୁ ଛାଡି ସମସ୍ତ କାର୍ଯ୍ୟକଳାପକୁ ଅନୁମତି ଦିଆଯାଇଛି ।
- ସ୍ଵରାଷ୍ଟ୍ର ମନ୍ତ୍ରଣାଳୟ ଦ୍ଵାରା ଅନୁମୋଦିତ ଆନ୍ତର୍ଜାତିକ ବିମାନ ଯାତ୍ରା ।
- ଶତକଡା 50 ଭାଗ କାପାସିଟି ଥାଇ ସିନେମା ଓ ଥିଏଟର ପରିଚାଳନା ।
- କେବଳ କ୍ରୀଡାବିତଙ୍କ ତାଲିମ ନିମନ୍ତେ ସ୍ୱିମିଙ୍ଗ ପୁଲର ବ୍ୟବହାର
- କେବଳ ବ୍ୟବସାୟ ଉଦ୍ଦେଶ୍ୟରେ ପ୍ରଦର୍ଶନୀ ହଲର ବ୍ୟବହାର
- ସାମାଜିକ, ଧାର୍ମିକ, କ୍ରୀଡା, ମନୋରଞ୍ଜନ, ଶୈକ୍ଷିକ, ସାଂସ୍କୃତିକ, ଧାର୍ମିକ ସମାବେଶ ସ୍ଥଳରେ ବସିବାର ଶତକଡା 50 ଭାଗ ଉପଯୋଗ କରିପାରିବେ । ଆବଦ୍ଧ ସ୍ଥାନରେ ସର୍ବାଧିକ 200 ଜଣଙ୍କୁ ଯୋଗ ଦେବାର ଅନୁମତି । ତେବେ ପରିସ୍ଥିତିର ଆକଳନ କରି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ସରକାରମାନେ 200 ସ୍ଥାନରେ 100 ଜଣଙ୍କୁ ଯୋଗଦେବାର ଅନୁମତି ଦେଇପାରିବେ ।
- ସର୍ବସାଧାରଙ୍କ ଗୋଚରାର୍ଥେ ମାର୍ଗଦର୍ଶିକାର 19ଟି ଏସଓପି ତାଲିକାଭୁକ୍ତ କରାଯାଇଛି ଓ ବିଭିନ୍ନ ସମୟରେ ଏହାକୁ ପାଳନ କରାଯାଉଛି । ଏସଓପିଗୁଡିକୁ ସମ୍ପୃକ୍ତ କର୍ତ୍ତୃପକ୍ଷଗଣ କଡାକଡି ପାଳନ କରିବେ ।
ସ୍ଥାନୀୟ କଟକଣା
- ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକ ସେମାନଙ୍କ ପରିସ୍ଥିତିର ଆକଳନ କରି କୋଭିଡ ସଂକ୍ରମଣକୁ ରୋକିବା ପାଇଁ ରାତ୍ରୀକାଳୀନ କର୍ଫ୍ୟୁ ଲାଗୁ କରିପାରିବେ । ତେବେ ସେମାନେ କୌଣସି ସ୍ଥାନୀୟ ଲକଡାଉନ ଆବଦ୍ଧାଞ୍ଚଳ ବାହାରେ କେନ୍ଦ୍ର ସରକାରଙ୍କ ବିନା ଅନୁମତିରେ କରିପାରିବେ ନାହିଁ ।
- ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ସରକାରଗୁଡିକ କାର୍ଯ୍ୟାଳୟଗୁଡିକରେ ସାମାଜିକ ଦୁରତ୍ଵ ନିୟମକୁ ପାଳନ କରିବେ । ଯେଉଁ ନଗରଗୁଡିକରେ ସାପ୍ତାହିକ ପଜିଟିଭ କେସ ହାର ଶତକଡା 10 ଭାଗରୁ ଅଧିକ, ସେମାନେ ଏଦିଗରେ ପଦକ୍ଷେପ ନେଇପାରିବେ । ଏକା ସମୟରେ ସମସ୍ତ କର୍ମଚାରୀଙ୍କୁ କାର୍ଯ୍ୟାଳୟରେ ନରଖି ସାମାଜିକ ଦୁରତ୍ଵ ରକ୍ଷା କରିପାରିବେ ।
- ରାଜ୍ୟ ଭିତରେ ଓ ରାଜ୍ୟ ବାହାରେ ଯାତାୟାତ ନିମନ୍ତେ କୌଣସି କଟକଣା ରହିବ ନାହିଁ । ସେଥିପାଇଁ କୌଣସି ଅନୁମତି ପତ୍ର ବା ଇ-ପରମିଟର ଆବଶ୍ୟକତା ନାହିଁ ।
ସହଜରେ କୋଭିଡ ସଂକ୍ରମିତ ହେବା ବ୍ୟକ୍ତିଙ୍କ ପାଇଁ ନିରାପତ୍ତା –
- 65 ବର୍ଷରୁ ଅଧିକ ବୟସର ବ୍ୟକ୍ତି, ଗର୍ଭବତୀ ମହିଳା, ଅନ୍ୟାନ୍ୟ ରୋଗର ଲକ୍ଷଣ ଥିବା ବ୍ୟକ୍ତି, 10 ବର୍ଷରୁ କମ ବାଳକ ଓ ବାଳିକା, ସ୍ଵାସ୍ଥ୍ୟଭିତ୍ତିକ ସମସ୍ୟା ଥିବା ବ୍ୟକ୍ତି ଯଥାସମ୍ଭବ ଘରେ ରହିବାକୁ ପରାମର୍ଶ ଦିଆଯାଇଛି ।
ଆରୋଗ୍ୟ ସେତୁର ବ୍ୟବହାର –
- ଆରୋଗ୍ୟ ସେତୁ ମୋବାଇଲ ଆପର ବ୍ୟବହାରକୁ ଅଧିକ ଉତ୍ସାହିତ କରିବାକୁ ପରାମର୍ଶ ଦିଆଯାଇଛି ।